
REFERAT 

privind atribuirea de către Consiliul Local a contractului pentru activitatea de “Reparații și întreținere a imobilelor detinute sau aflate in administrarea municipiului Timișoara, a infrastructurii din incinta lor precum si eliberarea bunurilor rezultate din evacuări, demolare imobile şi alte construcţii, ridicat rulote şi obiecte mari abandonate, manipulare, transport şi depozitare ”, către  COMPANIA LOCALA DE TERMOFICARE COLTERM S.A., în temeiul art. 31 din Legea nr. 98/2016
Conform Legii nr.215 din 23 aprilie 2001 - Legea administraţiei publice locale - autorităţile administraţiei publice locale au  atributii privind administrarea domeniului public si privat al comunei, orasului sau municipiului;

Potrivit art. 31 din Legea nr. 98/2016 privind achiziţiile publice:

(1) Prezenta lege nu se aplică contractelor de achiziţie publică/acordurilor-cadru atribuite de o autoritate contractantă unei persoane juridice de drept privat sau de drept public în cazul în care sunt îndeplinite cumulativ următoarele condiţii:

a) autoritatea contractantă exercită asupra persoanei juridice în cauză un control similar celui pe care îl exercită asupra propriilor departamente sau servicii;

b) mai mult de 80% din activităţile persoanei juridice controlate sunt efectuate în vederea îndeplinirii sarcinilor care îi sunt încredinţate de către autoritatea contractantă care o controlează sau de către alte persoane juridice controlate de respectiva autoritate contractantă;

c) nu există participare privată directă la capitalul persoanei juridice controlate, cu excepţia formelor de participare a capitalului privat care nu oferă controlul sau dreptul de veto, dar a căror existenţă este necesară potrivit dispoziţiilor legale, în conformitate cu Tratatele, şi care nu exercită o influenţă determinantă asupra persoanei juridice controlate.
(2) În sensul alin. (1) lit. a), se consideră că o autoritate contractantă exercită asupra unei persoane juridice un control similar celui pe care îl exercită asupra propriilor departamente sau servicii atunci când exercită o influenţă determinantă atât asupra obiectivelor strategice, cât şi asupra deciziilor importante ale persoanei juridice controlate; un astfel de control poate fi exercitat şi de o altă persoană juridică, ea însăşi controlată în acelaşi mod de către autoritatea contractantă.

(3) Excepţia de la aplicarea prezentei legi prevăzută la alin. (1) se aplică şi atunci când o persoană juridică controlată care are calitatea de autoritate contractantă atribuie un contract autorităţii contractante care o controlează sau unei alte persoane juridice controlate de aceeaşi autoritate contractantă, cu condiţia să nu existe participare privată directă la capitalul persoanei juridice căreia i se atribuie contractul, cu excepţia formelor de participare a capitalului privat care nu oferă controlul sau dreptul de veto, dar a căror existenţă este necesară potrivit dispoziţiilor legale, în conformitate cu Tratatele, şi care nu exercită o influenţă determinantă asupra persoanei juridice controlate.
(7) Procentele prevăzute la alin. (1) lit. b), alin. (4) lit. b) şi la alin. (6) lit. c) se stabilesc pe baza cifrei medii de afaceri totale sau a unui indicator alternativ corespunzător bazat pe activitatea desfăşurată, cum ar fi costurile suportate de persoana juridică sau de autoritatea contractantă, după caz, în legătură cu servicii, produse şi lucrări din ultimii 3 ani anteriori atribuirii contractului.

Compania Locală de Termoficare COLTERM SA a fost înfiinţată prin H.C.L. nr 313/16.12.2003 din fuzionarea si contopirea a doua societati S.C. TERMOCET 2002 S.A. si S.C. CALOR S.A. si  organizarea  COMPANIA LOCALA DE TERMOFICARE  COMPANIA LOCALA DE TERMOFICARE COLTERM S.A.  in societate pe acţiuni, având ca acţionar unic Consiliul Local al Municipiului Timisoara. Prin aceasta hotărâre s-a aprobat şi statutul societăţii,  precum şi capitalul social.

Drept urmare, prin adresa cu nr. 5554/07.03.2017, Compania Locala de Termoficare „Colterm” ne transmite că intra în categoria persoanelor juridice vizate de art. 31, alin. 1, lit. a), din Legea nr. 98/2016, din următoarele considerente:

,, a) în ceea ce priveste condiţia ca autoritatea contractantă să exercite asupra persoanei juridice în cauză un control similar celui pe care îl exercită asupra propriilor departamente sau servicii, aceasta este pe deplin îndeplinită atâta timp cât acţionarul unic al societăţii noastre este chiar Consiliul Local al Municipiului Timisoara, acesta din urmă - prin membrii sai (consilierii locali) -  exercitând toate drepturile şi obligaţiile adunării generale a acţionarilor societăţii noastre. Or, după cum se ştie, adunarea generala a acţionarilor a unei societăţi este organul de deliberare şi decizie al societaţii, care exercita un control şi o influenţă directă şi exclusivă asupra tuturor deciziilor şi strategiilor societăţii, inclusiv în legatură cu serviciul ce va fi furnizat/prestat. 

b) cât priveşte condiţia ca mai mult de 80% din activităţile persoanei juridice controlate să fie efectuate în vederea îndeplinirii sarcinilor care îi sunt încredinţate de către autoritatea contractantă care o controlează sau de către alte persoane juridice controlate de respectiva autoritate contractantă, precizăm că societatea noastră întruneşte şi această condiţie, majoritatea activitatilor desfăşurate de noi intrând în această categorie. In acest context,  COMPANIA LOCALA DE TERMOFICARE COLTERM S.A. administrează bunuri aflate în domeniu public prestând o activitate de interes public local pentru care deţine licenţe de producere, transport distribuţie şi furnizare a energiei termice având încheiate cu Consiliul Local contracte de concesiune a bunurilor din domeniu public şi contracte de management şi performanţă în baza bugetului de venituri şi cheltuieli şi a obiectivelor de performanţă aprobate anual. Drept urmare,   societatea noastra intra in categoria persoanelor juridice vizate de art. 31, alin. 1, lit. a), din Legea nr. 98/2016. 

Enumerăm activităţile principale pe care le desfăşoara societatea noastră, activitati incredintate chiar de către Municipiul Timişoara, astfel:

· Producerea, transportul, distribuția și furnizarea energiei termice pentru încălzirea locuințelor și a imobilelor cu o altă destinație din Municipiul Timișoara

· Prepararea și distribuția apei calde de consum

· Furnizarea  de  apa rece distribuite prin stațiile de hidroforizare

· Producerea și distribuirea de energie electrică

· Prestarea de servicii de mentenanța a retelelor electrice din centralele termice si punctele termice

· Prestarea de servicii de mentenanța la rețele termice primare, secundare  si rețele de apa rece , extinderi de rețele, 

· Prestări de lucrari de reparatii si intretinere imobile in proprietate sau administrare

· Prestări servicii de verificări metrologice, activitati de comercializare a produselor și materialelor specific obiectului de activitate

· Prestarea printr-un Sector dedicat a activitatii de branșamente noi, contorizare individuale și alte lucrări cerute de către clienți inclusiv demolari de constructii si canale termice .

In anul 2016 procentul activităților Companiei Locale de Termoficare  COMPANIA LOCALA DE TERMOFICARE COLTERM S.A. efectuate în vederea îndeplinirii sarcinilor care îi sunt încredințate de către Municipiul Timișoara conform contractului de concesiune pentru delegarea gestiunii serviciului public de producere a energiei termice și electrice, transport, distribuție și furnizare a energiei termice este de 90,86%, determinat ca raport între veniturile realizate din energia termică și totalul veniturilor realizate de CLT Colterm (conform anexei1).

Drept consecinta, apreciem că societatea noastră intruneste si aceasta conditie impusa de catre legiuitor, intrucat activitatile desfasurate de noi în vederea îndeplinirii sarcinilor care îi sunt încredinţate de către autoritatea contractantă depasesc pragul valoric stipulat in mod expres la art. 31, alin. lit. b) din Legea nr. 98/2016.

c) cat priveste conditia prevazuta la lit. c) a art. 31, alin. 1 din Legea nr. 98/2016, invederam ca intreg capitalul social al societăţii noastre este detinut de catre Consiliul Local al Municipiului Timisoara, in calitate de actionar unic, acesta avand cota de participare la beneficii si pierderi de 100%. In aceste conditii, este evident ca nu avem de-a face cu vreo participare privata la capitalul social.”

In aceeasi ordine de idei, dorim sa subliniem si faptul ca nici Directiva 24/2016/UE (transpusa in legislatia noastra prin intermediul Legii nr. 98/2016) si nici Directiva 25/2016/UE, nu obliga autoritatile/entitatile contractante sa atribuie contracte pentru desfasurarea acelor activitati pe care acestea doresc sa le realizeze la nivel intern. Astfel, in cadrul Recitalului 5 din Directiva 24/2016/UE se precizeaza in mod expres ca: “Ar trebui reamintit ca prezenta directiva nu obliga sub nicio forma statele membre sa contracteze sau sa externalizeze furnizarea de servicii pe care doresc sa le puna la dispozitie ele insele sau sa le organizeze prin alte mijloace decat prin contracte de achizitii publice, in sensul prezentei directive.
Aplicarea normelor privind achizitiile publice nu trebuie sa interfereze cu libertatea autorităților publice de a-și îndeplini atribuțiile de serviciu public atribuite acestora, prin utilizarea resurselor proprii, care includ posibilitatea cooperării cu alte autorități publice sau persoane juridice care le aparțin. Astfel, legislatia europeana sustine ca trebuie garantat faptul ca situatiile de acest gen in care autoritatile publice doresc atribuirea unor contracte catre persoanele juridice pe care le controleaza, cu capital social integral al unitatilor administrativ-teritoriale, infiintate de autoritatile deliberative ale unitatilor administrativ-teritoriale respective, nu au ca rezultat o denaturare a concurentei de pe piata. 

Mai mult, considerentul 32 din Directiva 24/2014/UE, statueaza ca, in general, contractele de achizitii publice atribuite persoanelor juridice controlate de autoritatile publice in cauza (regula in house) nu ar trebui sa faca obiectul aplicarii procedurilor prevazute de directiva, in situatia in care autoritatea contractanta exercita un control asupra persoanei juridice asemanator celui pe care il exercita asupra compartimentelor proprii, cu conditia ca persoana juridica controlata sa isi desfasoare peste 80% din activitati in vederea efectuarii sarcinilor care i-au fost atribuite de catre autoritatea contractanta de control sau de catre alte persoane juridice controlate de respectiva autoritate contractanta. Totodata, se impune si conditia sa nu existe participare privata directa la capitalul persoanei juridice controlate. Toate acestea au fost transpuse in legislatia noastra nationala prin intermediul prevederilor art. 31, alin. 1 din Legea nr. 98/2016. 

De asemenea, menţionăm că societatea noastră deţine un dispecerat non stop (unde se preiau toate sesizariile si acestea se remediaza operativ) si are dotarea tehnica, maşinile si utilajele necesare executării lucrărilor specifice activitatilor de reparaţii şi întreţinere a retelelor sau de reparatii constructii si instalatii la imobile, respectiv personal specializat pentru aceste lucrari. Mai  mult, baza de producţie a societatii dispune si de depozite pentru stocarea temporară a materiilor prime şi materialelor folosite în procesele de reparatii si avarii, amplasate într-un flux tehnologic operaţional şi dimensionate la parametrii care să asigure funcţionarea fără fluctuaţii. 

De asemenea, Compania Locala de Termoficare  COLTERM S.A. realizează lucrări de întreţinere, reparaţii,  retele termice ACM si retele de apa rece hidrofor, reparatii si intretinere imobile în baza contractelor de concesiune încheiate cu Municipiul Timişoara.
În data de 09.03.2017, prin adresa cu nr. SC2017-5798, am solicitat Agenţiei Naţionale pentru Achiziţii Publice consiliere cu privire la posibilitatea atribuirii de către instituţia noastră a unui contract/acord – cadru având ca obiect lucrări/serviciu de reparații și întreținere a imobilelor detinute sau aflate in administrarea municipiului Timișoara precum şi a infrastructurii din incinta lor, către COLTERM SA în baza art. 31 alin. (1) – (3) din Legea nr. 98/2016.
Agenţia Naţională pentru Achiziţii Publice, prin adresa nr. 4078/05.04.2017 – înregistrată la Primăria Municipiului Timişoara cu nr. SC2017-8783 / 10.04.2017, ne transmite faptul că sunt îndeplinite condiţiile stipulate la art 31 alin. (1) lit. a) şi lit. c).

În ceea ce priveşte îndeplinirea condiţiei prevăzută la art. 31 alin. (1) lit. b), ANAP ne menţionează ca Autoritatea contractanta se poate prevala de exceptia prevazuta sub rezerva asumarii de catre  COMPANIA LOCALA DE TERMOFICARE COLTERM S.A. a indeplinirii conditiei prevazute la articolul mentionat determinand procentul de 80% din activitatea  COMPANIEI LOCALE DE TERMOFICARE COLTERM S.A.  prin raportare la prevederile art. 31 alin. (7) din Legea nr. 98/2016, în sensul că acesta se stabileşte pe baza cifrei medii de afaceri totale sau a unui indicator alternativ corespunzător bazat pe activitatea desfăşurată, cum ar fi costurile suportate de persoana juridică sau de autoritatea contractantă, după caz, în legătură cu servicii, produse şi lucrări din ultimii 3 ani anteriori atribuirii contractului. În cazul în care aplicând această măsură procentul este mai mare de 80% din activitatea  COMPANIA LOCALA DE TERMOFICARE COLTERM S.A. condiţia prevăzută la art. 31 alin. (1) lit. b) poate fi considerată îndeplinită.

Astfel, potrivit ANAP, în condiţiile în care sunt îndeplinite cumulativ toate cele trei condiţii prevăzute de art. 31 alin (1) din Legea nr. 98/2016, Consiliul Local al Municipiului Timişoara, în calitate de autoritate contractantă, se poate prevala de excepţia prevăzută la acest articol, în cazul atribuirii contractelor de achiziţie publică/acordurilor-cadru către  COMPANIA LOCALA DE TERMOFICARE COLTERM S.A.
Conform adresei cu nr. 9631 / 20.04.2017, a  COMPANIEI LOCALE DE TERMOFICARE COLTERM S.A., inregistrata la Municipiul Timisoara cu nr. SC2017_009937 / 21.04.2017, cifra medie de afaceri a societății pe ultimii 3 ani de zile este de 162.338.852,67 lei, iar media costurilor suportate de municipalitate pentru lucrările de reparații și întreținere imobile în ultimii trei ani este de 19.333.604,85  lei așa cum rezultă din adresa Direcției Economice, Serviciul Buget din cadrul Primăriei Municipiului Timișoara nr. SC2017-3784/21.04.2017.
Realizarea lucrărilor de către COLTERM SA prezintă următoarele avantaje și beneficii:

Economice:

· Potrivit art. 1 lit. f din OG nr. 64/2001 actualizată, municipalitatea este beneficiară a minimum 50% vărsăminte la bugetul local din profitul net realizat de către COLTERM SA 
· Preţurile vor fi cele din propunerea financiară ce a stat la baza negocierii ;

· Posibilitatea aprobarii de catre Consiliul Local a revizuirii preţurilor negociate după finalizarea procedurilor de achiziţii la principalele materiale, precum şi atunci când prevederile legale în vigoare se modifică (majorarea salariului minim pe economie, taxe şi impozite datorate bugetului de stat şi bugetelor speciale, etc.);

· Posibilitatea diminuării plăților către operator în cazul nerealizării unor lucrări la termenele stabilite în contract sau neîntreținerea corespunzătoare în perioada următoare, astfel încât aceste sume nu mai pot fi recuperate de operator în perioada următoare, fiind diminuări de venituri totale încasate, ceea ce obligă operatorul la o respectare foarte riguroasă a contractului;

· Eficientizarea utilizării fondurilor publice.
Juridice:

· Instituţia noastră deţine controlul, intervenţia directă şi imediată asupra acestui domeniu de activitate;

· Consiliul Local Timişoara, prin Consiliul de Administraţie al COMPANIE LOCALE DE TERMOFICARE COLTERM S.A., deţine controlul asupra activităţilor societăţii;

· Orice incident care se petrece la imobilele ce fac obiectul contractului și care are ca efect implicații materiale, penale, este responsabilitatea operatorului economic, Consiliul Local al Municipiului Timișoara transferând total această obligație. Se vor evita eventualele conflicte (potenţiale cereri de chemare în judecată, contestaţii, etc.) care pot interveni, contractantul fiind obligat a incheia asigurari care sa acopere toate riscurile privind lucrarile si daunele sau prejudiciile aduse catre terte personae juridice sau  fizice;
Tehnice:

· Se va asigura o activitate continuă (24h/24h) pentru intervenţii in situaţii neprevăzute ivite la imobilele care fac obiectul contractului;

· Se va asigura urmărirea comportării imobilelor în vederea asigurării exploatării normale a acestora;

· Se evită perioadele lungi de timp necesare lansării procedurilor de licitaţii, rezolvării eventualelor contestaţii, timp care poate fi folosit de operator, acesta putând demara şi chiar accelera lucrările din momentul în care a preluat gestiunea şi care poate intervenii urgent în vederea evitării incidentelor care ar putea periclita exploatarea in siguranta a imobilelor;

· Prin contractele de mandat, Consiliul de Administraţie impune criterii de performanţă atât membrilor C.A., cât şi conducerii executive, contractele de mandat fiind încheiate între Consiliul Local al Municipiului Timişoara şi membrii Consiliului de Administraţie;

· Consiliul Local al Municipiului Timişoara poate impune adoptarea unor soluţii şi tehnologii performante care pot contribui la creşterea eficienţei şi calităţii lucrărilor de reparații și întreținere a imobilelor detinute sau aflate in administrare.
Pe lângă baza materială menţionată, operatorul deţine personal calificat atestat. Astfel, Compania Locală de Termoficare  COLTERM S.A. are un număr de 850 angajaţi, din care 258 personal direct productiv implicat in intretinerea de retele termice ,ACM si apa rece, lucrari de reparatii si intretinere la imobile şi 20 ingineri ( din care 10 ingineri de specialitate).

Pentru imobilele aflate in proprietatea sau administrarea Municipiului Timişoara la care sunt în derulare contracte/acorduri, execuţia lucrărilor de reparatii si intretinere prin contract cu COMPANIA LOCALA DE TERMOFICARE COLTERM S.A se face doar după finalizarea acestora.

În ceea ce privește posibilitățile operatorului de a efectua lucrările necesare pentru activitatea de reparații și întreținere a retelelor termice si  apa rece se poate menționa faptul că,  Compania Locala de Termoficare  COLTERM S.A. a asigurat execuția lucrărilor de întreținere și reparații a retelelor pana la bransamentele imobilelor, avand posibilitatea si capacitatea de a continua si in incinta sau interiorul imobilelor; 
În ceea ce priveşte preţurile unitare, acestea vor fi cele negociate de catre Comisia de negociere constituita prin Dispozitie a primarului urmand ca propunerea financiară negociata cu preturile unitare/tip de activitate sa fie aprobata de catre Consiliul Local al Municipiului Timisoara
Comisia de negociere, prin Procesul-Verbal din data de 08.05.2017, a stabilit acceptarea tarifului mediu orar diferentiat pe categorii de meserii asa cum au fost prezentate in adresa cu nr.11512 din 05.05.2017 a COLTERM SA, justificate prin referatul 11528/08.05.2017.
Prin adresa cu nr. SC2017-11337 din 08.05.2017 - SC COLTERM SA  propune spre aprobarea Consiliului Local al Muncipiului Timişoara cheltuielile directe de 15% tinând cont de cheltuielile indirecte aferente anului 2015 şi profitul de 8%; 
Subliniem faptul că profitul  şi cheltuielile indirecte vor fi stabilite si aprobate de Consiliul Local al Municipiului Timişoara.
Ţinând cont de cele mai sus prezentate înaintăm spre aprobarea Consiliului Local:

· Atribuirea de către Consiliul Local a contractului pentru activitatea de “Reparații și întreținere a imobilelor detinute sau aflate in administrarea municipiului Timișoara, a infrastructurii din incinta lor precum si eliberarea bunurilor rezultate din evacuări, demolare imobile şi alte construcţii, ridicat rulote şi obiecte mari abandonate, manipulare, transport şi depozitare ”, către  COMPANIA LOCALA DE TERMOFICARE COLTERM S.A., în temeiul art. 31 din Legea nr. 98/2016;
· Aprobarea Caietului de sarcini privind activitatea de “Reparații și întreținere a imobilelor detinute sau aflate in administrarea municipiului Timișoara, a infrastructurii din incinta lor precum si eliberarea bunurilor rezultate din evacuări, demolare imobile şi alte construcţii, ridicat rulote şi obiecte mari abandonate, manipulare, transport şi depozitare ”, conform Anexei 1;
· Aprobarea preturilor unitare/tip de activitate negociate, conform Anexei 2;
· Aprobarea cotei de cheltuieli indirecte de 15%  si a cotei de profit de 8% practicată de COMPANIA LOCALA DE TERMOFICARE COLTERM S.A pentru lucrarile de “Reparații și întreținere a imobilelor detinute sau aflate in administrarea municipiului Timișoara, a infrastructurii din incinta lor precum si eliberarea bunurilor rezultate din evacuări, demolare imobile şi alte construcţii, ridicat rulote şi obiecte mari abandonate, manipulare, transport şi depozitare ”, conform Anexei 3

· Aprobarea contractului de execuţie lucrari de “Reparații și întreținere a imobilelor detinute sau aflate in administrarea municipiului Timișoara, a infrastructurii din incinta lor precum si eliberarea bunurilor rezultate din evacuări, demolare imobile şi alte construcţii, ridicat rulote şi obiecte mari abandonate, manipulare, transport şi depozitare ”, conform Anexei 4.

